D ô v o d o v á  s p r á v a

A.	Všeobecná časť

Zvyšovanie dôchodkov je predložené v dvoch alternatívach -

Alt. I
	Na základe § 9 zákona č. 46/1991 Zb. o zvyšovaní dôchodkov v znení zákona Národnej rady Slovenskej republiky č. 374/1994 Z. z. sa starobné dôchodky, invalidné dôchodky, čiastočné invalidné dôchodky, dôchodky za výsluhu rokov, vdovské a sirotské dôchodky zvýšia, ak sa podľa údajov vykázaných Štatistickým úradom Slovenskej republiky zvýšili životné náklady aspoň o 10 % alebo priemerná mzda v hospodárstve Slovenskej republiky aspoň o 5 %, a to najskôr po uplynutí troch mesiacov od predchádzajúceho zvýšenia dôchodkov.

Alt. II
	Vo väzbe na bod C.1 z uznesenia vlády Slovenskej republiky č. 911/2001, kde vláda ukladá ministrovi práce, sociálnych vecí a rodiny zahrnúť postup pre zvyšovanie dôchodkov do zákona o sociálnom poistení, sa podľa § 89 ods. 1 predmetného návrhu zákona dôchodkové dávky vyplácané k 1. júlu príslušného kalendárneho roka a dôchodkové dávky priznané od 1. júla do 31. decembra príslušného kalendárneho roka zvyšujú v závislosti od priemerného medziročného rastu spotrebiteľských cien a od medziročného rastu priemernej mzdy v hospodárstve Slovenskej republiky vykázaných Štatistickým úradom Slovenskej republiky za kalendárny rok, ktorý predchádza príslušnému kalendárnemu roku, v ktorom sa zvýšenie vykonáva. Podľa § 89 ods. 2 sa dôchodkové dávky zvyšujú od 1. júla príslušného kalendárneho roka o percento medziročného rastu ukazovateľa uvedeného v odseku 1, ktorý má nižšiu hodnotu, a to odo dňa splatnosti pravidelných výplat týchto dávok.

1. Stručný vývoj výšky priemerného starobného dôchodku od posledného zvyšovania dôchodkov

            Posledné zvýšenie dôchodkov sa vykonalo s účinnosťou od 1. októbra 2001 a reagovalo na predpokladaný rast priemernej mzdy v hospodárstve Slovenskej republiky a  na predpokladaný rast životných nákladov.
	Starobné dôchodky sa zvýšili podľa formuly 1,07 x D, čiže o 7 % z dôvodu rastu miezd.
	K 31. decembru 2000 predstavoval priemerný starobný dôchodok (vrátane krátených pre súbeh) 5 037 Sk, priemerný sólo starobný dôchodok 5 382 Sk a ich relácia k priemernej mesačnej mzde 11 430 Sk v hospodárstve Slovenskej republiky za rok 1999 bola 44,07 % a 47,09 %.
Zvýšenie dôchodkov k 1. októbru 2001 ovplyvnilo výšku dôchodkov k 31.  decembru 2001 tak, že
- priemerný vyplácaný starobný dôchodok bol 5 411 Sk;
- priemerný sólo starobný dôchodok bol 5 782 Sk.
	Vzhľadom na priemernú mesačnú mzdu v hospodárstve Slovenskej republiky za rok 2001 vo výške  12 365 Sk, za rok 2001 došlo k poklesu relácie dôchodok/mzda u priemerného starobného dôchodku zo 44,07 % na 43,76 %,  u priemerného sólo starobného dôchodku  zo 47,09 % na 46,76 %.  
Rast životných nákladov v roku 2001 v porovnaní s rokom 2000 podľa údajov  Štatistického úradu Slovenskej republiky počítaných na nových váhach a revidovanom spotrebnom koši z roku 2000 predstavuje v priemere 7,1 %. Reálna hodnota priemerného starobného dôchodku (kráteného pre súbeh) k 31. decembru 2001 v porovnaní s priemerným starobným dôchodkom k 31. decembru 2000 predstavuje 5 052 Sk                  (= 5 411/1,071), t. j. vzrástla o 0,30 % (5 052/5 037 = 1,0030). Podobne reálna hodnota priemerného sólo starobného dôchodku k 31. decembru 2001 v porovnaní s priemerným sólo starobným dôchodkom k 31. decembru 2000  predstavuje 5 399 Sk (= 5 782/1,071), t. j. vzrástla o 0,32 % (5 399/5 382 = 1,0032). 

2. Vývoj ukazovateľov ovplyvňujúcich zvýšenie dôchodkov v roku 2002

Alt. I
a) Priemerná mesačná mzda						

	Posledné zvyšovanie dôchodkov sa uskutočnilo k 1. októbru 2001. Vzhľadom na skutočnosť, že Štatistický úrad Slovenskej republiky vykazuje priemernú mzdu v hospodárstve Slovenskej republiky štvrťročne a nie mesačne, je v tabuľke porovnanie rastu priemernej mesačnej mzdy podľa štvrťrokov. Rast priemernej mesačnej mzdy v nasledujúcich štvrťrokoch sa predpokladá vo výške:		

Bázické obdobie 
(12 080 Sk = 100)

Štvrťrok

Priemerná mesačná mzda v hospodárstve SR v Sk

Nominálny rast priemernej mesačnej mzdy v % oproti bázickému obdobiu

3Q 2001 | *1Q 2002 | 12 107 | 0,2
3Q 2001 | *2Q 2002 | 12 908 | 6,9
3Q 2001 | *3Q 2002 | 12 926 | 7,0

* Predpoklady a prepočty Ministerstva práce, sociálnych vecí a rodiny Slovenskej republiky zohľadňujúce predpokladaný 5,6 % rast priemernej mesačnej mzdy v roku 2002 oproti roku 2001.	

Pri zohľadňovaní očakávaného vývoja miezd bude podmienka 5 % rastu priemernej mesačnej mzdy v zmysle dikcie a interpretácie zákona prekročená už podľa očakávaných výsledkov za II. štvrťrok 2002.					
	
b) Životné náklady								
						
Vzhľadom na posledné zvyšovanie dôchodkov je v zmysle zákona nutné sledovať rast životných nákladov v porovnaní so septembrom 2001. Príslušné známe údaje a odhady sú nasledujúce:
							
		október 2001        / september 2001 	100,1		
		november 2001    / september 2001		100,0			
		 december 2001   / september 2001		100,2	
		 január 2002         / september 2001		101,7	
		 február 2002       / september 2001		102,1			
		 marec 2002         / september 2001		102,1			
		*apríl 2002            / september 2001		103,0			
		*máj 2002             / september 2001		103,3			
		*jún 2002  	      / september 2001	            103,5			
		*júl 2002               / september 2001		103,5			
		*august 2002        / september 2001		103,4			
		*september 2002  / september 2001		103,8			
		*október 2002       / september 2001		104,1			
		*november 2002   / september 2001		104,4		
		*december 2002    / september 2001	104,8			
							
* Predpoklady a prepočty Ministerstva práce, sociálnych vecí a rodiny Slovenskej republiky založené na predpokladanom 4,3 % priemernom raste životných nákladov v roku 2002 oproti roku 2001.
						
	Z prognózovaných údajov vyplýva, že podmienka 10 %-ného rastu životných nákladov nebude prekročená za predpokladu naplnenia stredu intervalu odhadov Národnej banky Slovenska do konca roku 2002.													
Z uvedeného vyplýva:

a)	rast priemernej mzdy ako podmienky na  zvýšenie  dôchodkov v roku 2002  podľa  prognózovaných  údajov  prekročí hranicu 5 % a k valorizácii  by  malo dôjsť. Zákonom ustanovené podmienky  na  to  budú splnené za II. štvrťrok 2002,
b)	index  rastu  životných nákladov meraný  rastom súhrnného indexu spotrebiteľských cien v období od septembra 2001 do decembra 2002, bude podľa prognózy Ministerstva práce, sociálnych vecí a rodiny Slovenskej republiky približne 4,8 %.  Takto uvádzaný nárast  je pre rok  2002  pod hranicou  zákonom ustanovenej  výšky  10 % pre  valorizáciu  dôchodkov v roku 2002, a z tohto dôvodu takmer s určitosťou nebude nutné valorizovať dôchodkové dávky z titulu rastu životných nákladov.

Alt. II
a) Priemerná mesačná mzda

Priemerná mesačná mzda v hospodárstve Slovenskej republiky za rok 2000 predstavovala 11 430 Sk. Výšku priemernej mesačnej mzdy v hospodárstve Slovenskej republiky za rok 2001 zverejnil Štatistický úrad Slovenskej republiky dňa 14. marca 2002, vo výške 12 365 Sk. Medziročne sa tak priemerná mesačná mzda v hospodárstve Slovenskej republiky zvýšila o 8,2 %.

b) Životné náklady
Podľa údajov Štatistického úradu Slovenskej republiky počítaných na nových váhach a revidovanom spotrebnom koši z roku 2000 priemerný rast životných nákladov v roku 2001 v porovnaní s rokom 2000 predstavoval 7,1 %.

Z uvedeného vyplýva:
Index rastu priemernej mesačnej mzdy bol v roku 2001 vyšší ako index rastu životných nákladov. Určujúcim ukazovateľom pre valorizáciu dôchodkov sa teda stáva index rastu životných nákladov s hodnotou 7,1 %.

3. Finančné náklady zvýšenia dôchodkov

	Zvýšenie si vyžiada oproti aktuálnemu rozpisu Sociálnej poisťovne pre rok 2002 dodatočné náklady cca 395 mil. Sk za každé percento zvýšenia dôchodkov s účinnosťou od 1. júla 2002, t. j:
Alt. I
1 975 mil. Sk pri zvýšení dôchodkov o 5,0 %
Alt. II
2 805 mil. Sk pri zvýšení dôchodkov o 7,1 %

Vyčíslenie finančných nákladov zvýšenia dôchodkov podľa percenta ich zvýšenia:
2 173 mil. Sk pri zvýšení dôchodkov o 5,5 %
2 370 mil. Sk pri zvýšení dôchodkov o 6,0 %
2 568 mil. Sk pri zvýšení dôchodkov o 6,5 %
2 765 mil. Sk pri zvýšení dôchodkov o 7,0 %
2 963 mil. Sk pri zvýšení dôchodkov o 7,5 %
3 160 mil. Sk pri zvýšení dôchodkov o 8,0 %.
 
4. Dopady zvýšenia na úroveň dôchodkov

Alt. I
Pri zvýšení dôchodkov o 4,3 %, t. j. o predpokladaný priemerný rast životných nákladov v roku 2002 oproti roku 2001, zostane reálna úroveň priemerných starobných dôchodkov (vyplácaného aj sólo) v porovnaní s predchádzajúcim rokom nezmenená.  Ak sa dôchodky zvýšia o 5,6 %, t. j. o predpokladaný rast priemernej mzdy, zachová sa ich úroveň k priemernej mesačnej mzde v hospodárstve Slovenskej republiky v porovnaní s predchádzajúcim rokom.

Alt. II
Pri zvýšení dôchodkov o 7,1 %, t. j. o priemerný rast životných nákladov v roku 2001 oproti roku 2000, sa zvýši reálna úroveň dôchodkov, nakoľko v roku 2002 sa predpokladá priemerný rast životných nákladov vo výške 4,0 – 4,9 %.

5. Predpokladaná finančná situácia Sociálnej poisťovne v roku 2002

            Zostatky v jednotlivých fondoch k 31. decembru 2001 boli nasledujúce :

Základný fond nemocenského poistenia : 	    	ZFNP =     1 340,6 mil. Sk
Základný fond dôchodkového zabezpečenia :      	ZFDZ =        821,6 mil. Sk
Rezervný fond : 					RF      =    2 042,0 mil. Sk
Správny fond : 				        	SF      =         60,0 mil. Sk
          	SPOLU =  4 264,2 mil. Sk

Základný fond poistenia zodpovednosti za škodu :  	ZFPZŠ ...   ešte nefunkčný

              Aktívnu bilanciu ZFDZ sa podarilo udržať len preto, že zo ZFNP bolo k 31. decembru 2001 do ZFDZ presunutých celkovo 8 815,0 mil. Sk formou finančnej výpomoci, a z RF čiastka 1 500,0 mil. Sk, t. j. vďaka presunom, ktoré celkovo činili 10 315,0 mil. Sk. Pritom v roku 2001 bol ZFDZ posilnený ďalšími finančnými čiastkami, ktorými štát splatil Sociálnej poisťovni pohľadávky na poistnom za Železnice Slovenskej republiky v sume 1072,0 mil. Sk a za zdravotnícke zariadenia v sume 1225,0 mil. Sk, t. j. celkovo 2297,0 mil. Sk.
             Všetky tieto opatrenia zlepšili finančnú situáciu ZFDZ k 31. decembru 2001 o             12 612 ,0 mil. Sk.
                Aktuálny rozpočet Sociálnej poisťovne na rok 2002 (bez zvyšovania dôchodkov) predpokladá nasledujúce zostatky v jednotlivých fondoch. 

ZFNP =   4 443,3 mil. Sk
ZFDZ =  -1 695,1 mil. Sk
RF      =   2 495,2 mil. Sk
SF      =    bez zostatku
SPOLU =  5 243,4 mil. Sk 
ZFPZŠ  =     967,4 mil. Sk
                V týchto zostatkoch je už premietnutá suma 2 191 mil. Sk, ktorú sa štát zaviazal uhradiť Sociálnej poisťovni z titulu splácania pohľadávok Sociálnej poisťovne voči Železniciam Slovenskej republiky (1 691 mil. Sk) a zdravotníckym zariadeniam (500 mil. Sk). V uvedených zostatkoch nie je premietnutá možnosť zvyšovania dôchodkov v roku 2002. 

Alt. I
Pri navrhovanom zvýšení dôchodkov v priemere o 5,0 % ide o čiastku  1 975 mil. Sk. Zostatky v jednotlivých fondoch by pri takomto zvýšení a pri presune chýbajúcich prostriedkov v ZFDZ zo ZFNP (pri zachovaní minimálneho zostatku vyžadovaného Správnou radou Sociálnej poisťovne) a z RF by k 31. decembru 2002 predstavovali:  

ZFNP =       900,0 mil. Sk
ZFDZ =       700,0 mil. Sk
RF      =   1 268,0 mil. Sk
SF =             bez zostatku
     	SPOLU =  2 868,0 mil. Sk
	ZFPZŠ =     967,4 mil. Sk
Alt. II 
Pri navrhovanom zvýšení dôchodkov v priemere o 7,1 % ide o čiastku 2 805 mil. Sk. Zostatky v jednotlivých fondoch by pri takomto zvýšení a pri presune chýbajúcich prostriedkov v ZFDZ zo ZFNP (pri zachovaní minimálneho zostatku vyžadovaného Správnou radou Sociálnej poisťovne) a z RF by k 31. decembru 2002 predstavovali:  

ZFNP =       900,0 mil. Sk
ZFDZ =       700,0 mil. Sk
RF      =       452,0 mil. Sk
SF      =        bez zostatku
     	SPOLU =    2 052,0 mil. Sk
	ZFPZŠ  =       967,4mil. Sk
6. Predpokladaná situácia Sociálnej poisťovne v roku 2003

	Po zohľadnení valorizácie dôchodkov v roku 2002 o 5,0% od 1. júla 2002 a jej dopadu do konca roka 2003 sa predpokladajú k 31. decembru 2003 nasledujúce zostatky jednotlivých fondov.

Alt. I
ZFNP =          3 567,0 mil. Sk;
ZFDZ =     - 6 298,0 mil. Sk
RF      =      2 000,0 mil. Sk
SF      =       bez zostatku
     	SPOLU =  - 731,0 mil. Sk
	ZFPZŠ  =   1 346,0 mil. Sk
Po zohľadnení valorizácie dôchodkov v roku 2002 o 7,1 % od 1. júla 2002 a jej dopadu do konca roka 2003 sa predpokladajú k 31. decembru 2003 nasledujúce zostatky jednotlivých fondov:

Alt. II

ZFNP =          3 567,0 mil. Sk
ZFDZ =     - 7 391,0 mil. Sk
RF      =       2 000,0 mil. Sk
SF      =        bez zostatku
     	SPOLU =  -1 824,0 mil. Sk
					ZFPZŠ  =   1 346,0 mil. Sk

Považujeme za potrebné upozorniť na to, že v týchto výsledkoch sa, okrem iného, premietajú oproti roku 2002 nižšie platby štátu na poistnom na nemocenské poistenie a dôchodkové zabezpečenie, nižšie príjmy z úhrad súm dlžného poistného a z predpokladu rastu príjmov z bežného poistného o 8 %. 
V úhradách súm dlžného poistného v roku 2003 nie sú zase zahrnuté žiadne sumy oddlženia Železníc Slovenskej republiky a štátnych zdravotníckych zariadení.

7. Dopad navrhovaného zvýšenia dôchodkov na štátny rozpočet
	Predpokladané výdavky na dávky dôchodkového zabezpečenia z osobitných účtov ministerstiev, do pôsobnosti ktorých patrí riadenie ozbrojených síl, ozbrojených bezpečnostných zborov, ozbrojených zborov, Slovenskej informačnej služby a zo štátneho rozpočtu za colníkov,  sudcov a prokurátorov v súvislosti s predloženým návrhom zákona budú predstavovať v roku 2002 a v roku 2003:

Alt. I                                                                                 Rok 2002                      Rok 2003

Ministerstvo spravodlivosti SR (Zbor väzenskej a justičnej stráže a sudcovia)

2 600 000 Sk

756 000 Sk
(iba sudcovia)

Ministerstvo vnútra SR | 19 750 000 Sk | *
Ministerstvo dopravy, pôšt a telekomunikácií SR | 80 000 Sk | *
Slovenská informačná služba | 540 000 Sk | *
Ministerstvo financií SR | 130 000 Sk | *
Generálna prokuratúra SR | 200 000 Sk | 480 000 Sk
Spolu | 23 300 000 Sk |

Alt. II                                                                                    Rok 2002                  Rok 2003

Ministerstvo spravodlivosti SR (Zbor väzenskej a justičnej stráže a sudcovia)

3  630 000 Sk

1 068 000 Sk
(iba sudcovia)

Ministerstvo vnútra SR | 28 000 000 Sk | *
Ministerstvo dopravy, pôšt a telekomunikácií SR | 110 000 Sk | *
Slovenská informačná služba | 770 000 Sk | *
Ministerstvo financií SR | 180 000 Sk | *
Generálna prokuratúra SR | 300 000 Sk | 660 000 Sk
Spolu | 32 990 000 Sk |

* Uvedené ústredné orgány v termíne predloženia návrhu zákona na rokovanie vlády SR nevykvantifikovali požadované údaje.

8. Prílohová časť
V prílohe č. 1 sú uvedené bližšie údaje týkajúce sa porovnávacieho výpočtu pre starobné dôchodky (kategória III) priznané v rokoch 2002 a 2003 k alt. I – 5 % a   k alt. II – 7,1 %.
V prílohe č. 2 sú uvedené predpokladané náklady na financovanie novopriznávaných dôchodkov Sociálnou poisťovňou podľa druhu v roku 2003, ktoré budú v úhrne predstavovať  sumu  v alt. I 2 302 mil. Sk, v alt. II 2 348 mil. Sk k alt. I – 5 % a   k alt. II – 7,1 %.
V prílohe č. 3 je uvedený vývoj príjmov a výdavkov domácností a priemernej mzdy a starobného dôchodku z pohľadu domácností dôchodcov a vývoj relácie starobného dôchodku ku mzde a reálnej úrovne starobných dôchodkov.
Predložený návrh zákona nemá dopad na zamestnanosť.
       	Predložený návrh zákona je v súlade s Ústavou Slovenskej republiky.
Vzhľadom na doložku zlučiteľnosti návrhu zákona s právom Európskej únie nie je možné vypracovať tabuľku zhody.
Návrh zákona bude mať vplyv na hospodárenie Sociálnej poisťovne a bude vyžadovať pri realizácii zvýšenia dôchodkov vyššie organizačné zabezpečenie. 

ALTERNATÍVA ZVÝŠENIA		          Príloha číslo 1		5,0 %					        strana 1

LEGENDA A VYSVETLIVKY k strane 2
							
Na nasledujúcej strane je uvedený porovnávací výpočet pre starobné dôchodky (kategória III) priznané v rokoch 2002 a 2003. 
Priemerné mesačné zárobky, pre ktoré bol uskutočnený výpočet za rok 2002, sú uvedené v stĺpci "pmz". V stĺpcoch označených symbolom "A" sú vypočítané dôchodky, ktoré zodpovedajú uvažovanej dĺžke doby zamestnania (L = 25, 37 a 42) a ktoré sú vyplácané v období od 1.1. 2002 do 30.6. 2002, t.j. len po úprave o 103,5% a 1240 Sk (realizovanej podľa zákona číslo 385/2001 Z.z.).	
							
Príklady:
							
(1)  pmz = 1100; L = 25;							
      redukovaný pmz = 1100; D = 1100*0,50 = 550;
      vyplácaný dôchodok = 2,035*550 + 1240 = 2359 .					
(2)  pmz = 5900; L = 37;							
      redukovaný pmz = 2500 + (5900-2500)/3 = 3633; D = 3633*0,62 = 2253;	
      vyplácaný dôchodok = 2,035*2253 + 1240 = 5824 .					
(3)  pmz = 9500; L = 42;							
      redukovaný pmz = 2500 + (6000-2500)/3 + (9500-6000)/10 = 4017; 
      D = 4017*0,67 = 2691;							
      vyplácaný dôchodok = 2,035*2691 + 1240 = 6717 .											
V stĺpcoch označených symbolom "B" sú tieto dôchodky zvýšené o 5,0% podľa návrhu predkladaného zákona. 
Priemerné mesačné zárobky, pre ktoré bol uskutočnený výpočet za rok 2003, sú uvedené v stĺpci "PMZ". V stĺpcoch označených symbolom "C" sú vypočítané dôchodky, ktoré zodpovedajú uvažovanej dĺžke doby zamestnania (L = 25, 37 a 42) a ktoré budú vyplácané po úprave o 112,1% a o pevnú sumu 1270 Sk od 1.1. 2003 v zmysle návrhu predkladaného zákona.
							
Príklady:
							
(1)  PMZ = 1140; L = 25;							
      redukovaný PMZ = 1140; D = 1140*0,50 = 570;
      vyplácaný dôchodok = 2,121*570 + 1270 = 2479 .					
(2)  PMZ = 6170; L = 37;							
      redukovaný PMZ = 2500 + (6000-2500)/3 + (6170-6000)/10 = 3684;
      D = 3684*0,62 = 2284;							
      vyplácaný dôchodok = 2,121*2284 + 1270 = 6114 .					
(3)  PMZ = 10020; L = 42;							
      redukovaný PMZ = 2500 + (6000-2500)/3 + (10000-6000)/10 = 4067; 
      D = 4067*0,67 = 2725;							
      vyplácaný dôchodok = 2,121*2725 + 1270 = 7049 .					

V kolónkach "C - B" sú uvedené príslušné rozdiely pre rôzne doby dĺžky zamestnania          (L = 25, 37, 42).						

ALTERNATÍVA ZVÝŠENIA		          Príloha číslo 1		     5,0 %				          strana 2

2002 | A | B | | 2003 | C
pmz | 25 | 37 | 42 | 25 | 37 | 42 | | PMZ | 25 | 37 | 42
1100 | 2359 | 2628 | 2740 | 2477 | 2759 | 2877 | | 1140 | 2479 | 2769 | 2890
1500 | 2766 | 3133 | 3285 | 2904 | 3290 | 3449 | | 1550 | 2914 | 3308 | 3473
1900 | 3173 | 3637 | 3831 | 3332 | 3819 | 4023 | | 1970 | 3359 | 3861 | 4070
2300 | 3580 | 4142 | 4376 | 3759 | 4349 | 4595 | | 2380 | 3794 | 4400 | 4652
2700 | 3852 | 4478 | 4740 | 4045 | 4702 | 4977 | | 2820 | 4034 | 4698 | 4974
3100 | 3987 | 4647 | 4921 | 4186 | 4879 | 5167 | | 3240 | 4183 | 4882 | 5173
3500 | 4123 | 4815 | 5103 | 4329 | 5056 | 5358 | | 3660 | 4331 | 5066 | 5372
3900 | 4259 | 4983 | 5285 | 4472 | 5232 | 5549 | | 4080 | 4480 | 5250 | 5571
4300 | 4394 | 5151 | 5467 | 4614 | 5409 | 5740 | | 4490 | 4625 | 5430 | 5765
4700 | 4530 | 5319 | 5648 | 4757 | 5585 | 5930 | | 4910 | 4773 | 5614 | 5964
5100 | 4666 | 5488 | 5830 | 4899 | 5762 | 6122 | | 5330 | 4922 | 5798 | 6163
5500 | 4801 | 5656 | 6012 | 5041 | 5939 | 6313 | | 5750 | 5070 | 5982 | 6362
5900 | 4937 | 5824 | 6194 | 5184 | 6115 | 6504 | | 6170 | 5177 | 6114 | 6505
6300 | 5001 | 5904 | 6280 | 5251 | 6199 | 6594 | | 6650 | 5227 | 6177 | 6573
6700 | 5042 | 5955 | 6335 | 5294 | 6253 | 6652 | | 7070 | 5272 | 6232 | 6633
7100 | 5083 | 6005 | 6389 | 5337 | 6305 | 6708 | | 7490 | 5317 | 6288 | 6692
7500 | 5123 | 6055 | 6444 | 5379 | 6358 | 6766 | | 7910 | 5361 | 6343 | 6752
7900 | 5164 | 6106 | 6498 | 5422 | 6411 | 6823 | | 8330 | 5406 | 6398 | 6812
8300 | 5205 | 6156 | 6553 | 5465 | 6464 | 6881 | | 8760 | 5451 | 6455 | 6873
8700 | 5246 | 6207 | 6607 | 5508 | 6517 | 6937 | | 9180 | 5496 | 6510 | 6932
9100 | 5286 | 6257 | 6662 | 5550 | 6570 | 6995 | | 9600 | 5540 | 6565 | 6992
9500 | 5327 | 6308 | 6717 | 5593 | 6623 | 7053 | | 10020 | 5583 | 6618 | 7049
9900 | 5368 | 6358 | 6771 | 5636 | 6676 | 7110 | | 10440 | 5583 | 6618 | 7049
10300 | 5378 | 6371 | 6785 | 5647 | 6690 | 7124 | | 10870 | 5583 | 6618 | 7049

| | rozdiely: C - B
PMZ | | 25 | 37 | 42
1140 | | 2 | 10 | 13
1550 | | 10 | 18 | 24
1970 | | 27 | 42 | 47
2380 | | 35 | 51 | 57
2820 | | -11 | -4 | -3
3240 | | -3 | 3 | 6
3660 | | 2 | 10 | 14
4080 | | 8 | 18 | 22
4490 | | 11 | 21 | 25
4910 | | 16 | 29 | 34
5330 | | 23 | 36 | 41
5750 | | 29 | 43 | 49
6170 | | -7 | -1 | 1
6650 | | -24 | -22 | -21
7070 | | -22 | -21 | -19
7490 | | -20 | -17 | -16
7910 | | -18 | -15 | -14
8330 | | -16 | -13 | -11
8760 | | -14 | -9 | -8
9180 | | -12 | -7 | -5
9600 | | -10 | -5 | -3
10020 | | -10 | -5 | -4
10440 | | -53 | -58 | -61
10870 | | -64 | -72 | -75

ALTERNATÍVA ZVÝŠENIA		          Príloha číslo 2		5,0 %					        

EKONOMICKÝ ROZBOR pre Sociálnu poisťovňu
							
V nasledujúcej tabuľke sú vyčíslené predpokladané náklady na financovanie novopriznávaných dôchodkov podľa druhu dôchodkov.							

L E G E N D A
							
ST = starobný dôchodok; PST = pomerný starobný dôchodok; I = invalidný dôchodok;  ČI = čiastočný invalidný dôchodok; VDž = vdovský dôchodok žien;  SIR = sirotský dôchodok; VDm = vdovský dôchodok mužov;							
n = predpokladané počty nových dôchodkov;						
N = odvodený počet dávok za celý rok;							
PVD = predpokladaná priemerná výška dôchodku;						
FIN = finančné náklady (v miliónoch Sk; bez valorizácie v roku 2003)			

1,050 | 0 | | n | N | PVD | | FIN
| ST | | 30,0 | 220,0 | 6481 | | 1426
| PST | | 0,7 | 4,6 | 2475 | | 11
| I | | 10,6 | 68,9 | 6207 | | 428
| ČI | | 5,9 | 38,4 | 3084 | | 118
| VDž | | 14,5 | 94,3 | 2589 | | 244
| SIR | | 5,5 | 35,8 | 1842 | | 66
| VDm | | 0,6 | 3,9 | 2380 | | 9
| suma | | 67,8 | 465,7 | | | 2302

ALTERNATÍVA ZVÝŠENIA		          Príloha číslo 1		7,1 %					        strana 1

LEGENDA A VYSVETLIVKY k strane 2
							
Na nasledujúcej strane je uvedený porovnávací výpočet pre starobné dôchodky (kategória III) priznané v rokoch 2002 a 2003.	
Priemerné mesačné zárobky, pre ktoré bol uskutočnený výpočet za rok 2002, sú uvedené v stĺpci "pmz". V stĺpcoch označených symbolom "A" sú vypočítané dôchodky, ktoré zodpovedajú uvažovanej dĺžke doby zamestnania (L = 25, 37 a 42) a ktoré sú vyplácané v období od 1.1. 2002 do 30.6. 2002, t.j. len po úprave o 103,5% a 1240 Sk (realizovanej podľa zákona číslo 385/2001 Z.z.).							
							
Príklady:							
							
(1)  pmz = 1100; L = 25;							
      redukovaný pmz = 1100; D = 1100*0,50 = 550;					
      vyplácaný dôchodok = 2,035*550 + 1240 = 2359 .					
(2)  pmz = 5900; L = 37;							
      redukovaný pmz = 2500 + (5900-2500)/3 = 3633; D = 3633*0,62 = 2253;		
      vyplácaný dôchodok = 2,035*2253 + 1240 = 5824 .					
(3)  pmz = 9500; L = 42;							
      redukovaný pmz = 2500 + (6000-2500)/3 + (9500-6000)/10 = 4017; 			
      D = 4017*0,67 = 2691;							
      vyplácaný dôchodok = 2,035*2691 + 1240 = 6717 .					
							
V stĺpcoch označených symbolom "B" sú tieto dôchodky zvýšené o 7,1% podľa návrhu predkladaného zákona.							
Priemerné mesačné zárobky, pre ktoré bol uskutočnený výpočet za rok 2003, sú uvedené v stĺpci "PMZ". V stĺpcoch označených symbolom "C" sú vypočítané dôchodky, ktoré zodpovedajú uvažovanej dĺžke doby zamestnania (L = 25, 37 a 42) a ktoré budú vyplácané po úprave o 116,6% a o pevnú sumu 1290 Sk od 1.1. 2003 v zmysle návrhu predkladaného zákona.							
							
Príklady:							
							
(1)  PMZ = 1140; L = 25;							
      redukovaný PMZ = 1140; D = 1140*0,50 = 570;					
      vyplácaný dôchodok = 2,166*570 + 1290 = 2525 .					
(2)  PMZ = 6170; L = 37;							
      redukovaný PMZ = 2500 + (6000-2500)/3 + (6170-6000)/10 = 3684;			
      D = 3684*0,62 = 2284;							
      vyplácaný dôchodok = 2,166*2284 + 1290 = 6237 .					
(3)  PMZ = 10020; L = 42;							
      redukovaný PMZ = 2500 + (6000-2500)/3 + (10000-6000)/10 = 4067; 		
      D = 4067*0,67 = 2725;							
      vyplácaný dôchodok = 2,166*2725 + 1290 = 7192 .					

V kolónkach "C - B" sú uvedené príslušné rozdiely pre rôzne doby dĺžky zamestnania          (L = 25, 37, 42).

ALTERNATÍVA ZVÝŠENIA		          Príloha číslo 1                   7,1 %				                    strana 1

2002 | A | B | | 2003 | C
pmz | 25 | 37 | 42 | 25 | 37 | 42 | | PMZ | 25 | 37 | 42
1100 | 2359 | 2628 | 2740 | 2526 | 2815 | 2935 | | 1140 | 2525 | 2821 | 2944
1500 | 2766 | 3133 | 3285 | 2962 | 3355 | 3518 | | 1550 | 2969 | 3372 | 3539
1900 | 3173 | 3637 | 3831 | 3398 | 3895 | 4103 | | 1970 | 3424 | 3936 | 4149
2300 | 3580 | 4142 | 4376 | 3834 | 4436 | 4687 | | 2380 | 3868 | 4486 | 4744
2700 | 3852 | 4478 | 4740 | 4125 | 4796 | 5077 | | 2820 | 4113 | 4791 | 5073
3100 | 3987 | 4647 | 4921 | 4270 | 4977 | 5270 | | 3240 | 4265 | 4979 | 5276
3500 | 4123 | 4815 | 5103 | 4416 | 5157 | 5465 | | 3660 | 4416 | 5167 | 5479
3900 | 4259 | 4983 | 5285 | 4561 | 5337 | 5660 | | 4080 | 4568 | 5355 | 5682
4300 | 4394 | 5151 | 5467 | 4706 | 5517 | 5855 | | 4490 | 4716 | 5538 | 5881
4700 | 4530 | 5319 | 5648 | 4852 | 5697 | 6049 | | 4910 | 4868 | 5726 | 6084
5100 | 4666 | 5488 | 5830 | 4997 | 5878 | 6244 | | 5330 | 5019 | 5914 | 6287
5500 | 4801 | 5656 | 6012 | 5142 | 6058 | 6439 | | 5750 | 5171 | 6102 | 6490
5900 | 4937 | 5824 | 6194 | 5288 | 6238 | 6634 | | 6170 | 5279 | 6237 | 6636
6300 | 5001 | 5904 | 6280 | 5356 | 6323 | 6726 | | 6650 | 5331 | 6301 | 6705
6700 | 5042 | 5955 | 6335 | 5400 | 6378 | 6785 | | 7070 | 5377 | 6358 | 6766
7100 | 5083 | 6005 | 6389 | 5444 | 6431 | 6843 | | 7490 | 5422 | 6414 | 6827
7500 | 5123 | 6055 | 6444 | 5487 | 6485 | 6902 | | 7910 | 5468 | 6471 | 6888
7900 | 5164 | 6106 | 6498 | 5531 | 6540 | 6959 | | 8330 | 5513 | 6527 | 6949
8300 | 5205 | 6156 | 6553 | 5575 | 6593 | 7018 | | 8760 | 5560 | 6585 | 7012
8700 | 5246 | 6207 | 6607 | 5618 | 6648 | 7076 | | 9180 | 5605 | 6641 | 7073
9100 | 5286 | 6257 | 6662 | 5661 | 6701 | 7135 | | 9600 | 5651 | 6697 | 7134
9500 | 5327 | 6308 | 6717 | 5705 | 6756 | 7194 | | 10020 | 5694 | 6751 | 7192
9900 | 5368 | 6358 | 6771 | 5749 | 6809 | 7252 | | 10440 | 5694 | 6751 | 7192
10300 | 5378 | 6371 | 6785 | 5760 | 6823 | 7267 | | 10870 | 5694 | 6751 | 7192

| | rozdiely: C - B
PMZ | | 25 | 37 | 42
1140 | | -1 | 6 | 9
1550 | | 7 | 17 | 21
1970 | | 26 | 41 | 46
2380 | | 34 | 50 | 57
2820 | | -12 | -5 | -4
3240 | | -5 | 2 | 6
3660 | | 0 | 10 | 14
4080 | | 7 | 18 | 22
4490 | | 10 | 21 | 26
4910 | | 16 | 29 | 35
5330 | | 22 | 36 | 43
5750 | | 29 | 44 | 51
6170 | | -9 | -1 | 2
6650 | | -25 | -22 | -21
7070 | | -23 | -20 | -19
7490 | | -22 | -17 | -16
7910 | | -19 | -14 | -14
8330 | | -18 | -13 | -10
8760 | | -15 | -8 | -6
9180 | | -13 | -7 | -3
9600 | | -10 | -4 | -1
10020 | | -11 | -5 | -2
10440 | | -55 | -58 | -60
10870 | | -66 | -72 | -75

ALTERNATÍVA ZVÝŠENIA		          Príloha číslo 2                                     7,1 %				

EKONOMICKÝ ROZBOR pre Sociálnu poisťovňu

V nasledujúcej tabuľke sú vyčíslené predpokladané náklady na financovanie novopriznávaných dôchodkov podľa druhu dôchodkov.							

L E G E N D A							
							
ST = starobný dôchodok; PST = pomerný starobný dôchodok; I = invalidný dôchodok; ČI = čiastočný invalidný dôchodok; VDž = vdovský dôchodok žien;  SIR = sirotský dôchodok; VDm = vdovský dôchodok mužov;	
						
n = predpokladané počty nových dôchodkov;						
N = odvodený počet dávok za celý rok;							
PVD = predpokladaná priemerná výška dôchodku;						
FIN = finančné náklady (v miliónoch Sk; bez valorizácie v roku 2003)

1,071 | 0 | | n | N | PVD | | FIN
| ST | | 30,0 | 220,0 | 6610 | | 1454
| PST | | 0,7 | 4,6 | 2524 | | 11
| I | | 10,6 | 68,9 | 6331 | | 436
| ČI | | 5,9 | 38,4 | 3146 | | 121
| VDž | | 14,5 | 94,3 | 2641 | | 249
| SIR | | 5,5 | 35,8 | 1879 | | 67
| VDm | | 0,6 | 3,9 | 2380 | | 9
| suma | | 67,8 | 465,7 | | | 2348

Príloha č. 3

I. časť
Vývoj príjmov a výdavkov domácností a priemernej mzdy a starobného dôchodku z pohľadu domácností dôchodcov

II. časť 
Vývoj relácie starobného dôchodku ku mzde a reálnej úrovne starobných dôchodkov

Predmetná príloha je spracovaná v spolupráci s Jednotou dôchodcov Slovenska na základe rokovania s ministrom práce, sociálnych vecí a rodiny zo dňa 16. apríla 2002. Na rokovaní bol riešený list od predsedu Jednoty dôchodcov č. 81/2002 z marca 2002, v ktorom sa Jednota dôchodcov Slovenska obrátila na premiéra so žiadosťou o valorizáciu dôchodkov tak, aby bol  vyrovnaný prepad cca 20 % od roku 1998.

Príloha je spracovaná v dvoch častiach. V prvej sa rozoberá sociálna situácia dôchodcov s pohľadu príjmov domácností a zvlášť za domácnosti dôchodcov a v druhej sa poukazuje na vývoj ukazovateľov podporne sledovaných Ministerstvom práce, sociálnych vecí a rodiny Slovenskej republiky pri príprave valorizácie.

I. časť 
Vývoj príjmov a výdavkov domácností a priemernej mzdy a starobného dôchodku z pohľadu domácností dôchodcov

Od roku 1998 do roku 2001 hodnota čistého príjmu domácností rástla, a to u domácností celkom o 27,4  % a u domácností dôchodcov o 19,8 %. Iná je situácia v reálnom raste čistých peňažných príjmov domácností. Tu dochádzalo k poklesu, keď v porovnaní s rokom 1998 je u úhrnnej domácnosti hodnota v roku 2001 nižšia o 4,1 % a u domácností dôchodcov až o 13,4 %. Pokles reálnej hodnoty čistých peňažných príjmov domácností dôchodcov bol v roku 2001 oproti roku 1998 nižší v dôsledku vyššieho rastu životných nákladov, t. j. ich zaostávanie oproti roku 1998 je o 9,3 boda väčšie ako u úhrnnej domácnosti. Podrobný vývoj je spracovaný v tabuľke č. 1 a grafe č. 1.
V tabuľke č. 2 uvádzame prehľad o sume výdavkov za vybrané tovary a služby priemernej domácnosti ako aj domácnosti nepracujúcich dôchodcov (Štruktúra, príjmy a výdavky domácností, Štatistický úrad Slovenskej republiky).  Za obdobie 1998-2001 sú v porovnaní s úhrnnou domácnosťou v domácnosti dôchodcov sú vyššie výdavky na potraviny o 3,8 bodu, na odievanie a obuv o 2,4 boda, na bývanie o 7,1 bodu; na dopravu nižšie o 32,5 bodu. Domácnosti dôchodcov postihla najviac úprava regulovaných cien, ktorá im zvýšila náklady na bývanie zo 16,9 % spotrebných výdavkov na 24,7 % (v úhrnnej domácnosti z   12,3 % na 17,1 %). Priemerná suma na výdavky na bývanie je u dôchodcov 1 364 Sk mesačne, t. j. o 7,1 % viac ako v úhrnnej domácnosti.
V tabuľke č. 3 bol pri výpočte reálnej hodnoty dôchodku použitý index životných nákladov domácností dôchodcov v decembri príslušného roku, nakoľko hodnota dôchodku je uvádzaná k 31. decembru., t. j. hodnota na konci roku, zahrňujúca všetky úpravy v priebehu roka a pri výpočte reálnej hodnoty priemernej mzdy sa uvažuje index  životných nákladov v domácnostiach zamestnancov.
Hodnota priemernej mesačnej nominálnej mzdy v roku 2001 oproti roku 1998 vzrástla o 23,6 % a priemerného starobného dôchodku 28,8 %, t. j. nominálny rast bol  o    5,2 % vyšší v prípade dôchodkov. Ak by sa valorizácia dôchodkov uskutočnila v predpokladanej výške 7 %, znamenalo by to zvýšenie predstihu rastu dôchodkov pred mzdami na 5,6 %, t. j. o 0,4 boda.
V roku 2001 reálna hodnota priemernej mesačnej mzdy v hospodárstve Slovenskej republiky, ako aj priemerného starobného dôchodku zaznamenala oproti roku 1998 približne rovnaký pokles, t. j. o 6,2 %, resp. o 6,5 %. V prípade valorizácie dôchodkov o 7 % by reálna hodnota dôchodku vzrástla o 2 %, čím sa pokles oproti roku 1998 vyrovnal na 4,6 % (podobne ako pri predpokladanom náraste priemernej mesačnej mzdy). Podrobnejšie viď tab. č. 3 a graf č. 2.

Vývoj hodnoty čistého peňažného príjmu domácností                       Tab. č. 1

| jedn. | 1998 | 1999 | 2000 | 2001
Úhrn domácností | | | | |
Hodnota čistého peňažného príjmu na osobu/mesiac | Sk | 5013 | 5 249 | 5720 | 6389
Index nominál. rastu 1998=100 | % | 100 | 104,7 | 114,1 | 127,4
ŽN m.r.=100 | % | 100 | 110,6 | 112,0 | 107,3
ŽN 1998=100 | % | 100 | 110,6 | 123,9 | 132,9
Index  reálneho  rastu | % | 100 | 94,7 | 92,1 | 95,9
Rozdiel | p.b. | | -5,3 | -7,9 | -4,1
Domácnosti dôchodcov | | | | |
Hodnota čistého peňažného príjmu na osobu/mesiac | Sk | 4932 | 5028 | 5445 | 5908
Index nominál. rastu 1998=100 | % | 100 | 101,9 | 110,4 | 119,8
ŽN dôchodcov m.r.=100 | % | | 111,5 | 114,0 | 108,9
ŽN 1998=100 | % | 100 | 111,5 | 127,1 | 138,4
Index  reálneho  rastu | % | 100 | 91,4 | 86,9 | 86,6
Rozdiel | p.b. | | -8,6 | -13,1 | -13,4
	Zdroj : ŠÚ SR, prepočty MPSVR SR, OSEIA

Vývoj vybraných ukazovateľov čistých peňažných výdavkov domácností  	       Tab. č.2

Domácnosti | U k a z o v a t e ľ | 1998 | 1999 | 2000 | 2001 | Index v % 2001/1998
V Sk
| Potraviny a nealko-nápoje | 1431 | 1445 | 1480 | 1528 | 106,8
| Odievanie a obuv | 499 | 452 | 454 | 492 | 98,6
Spolu | Bývanie, voda, elektr., plyn a iné palivá | 617 | 763 | 925 | 981 | 159,0
| Doprava | 440 | 416 | 444 | 579 | 131,6
| Rekreácia a kultúra | 405 | 400 | 426 | 458 | 113,1
| Potraviny a nealko-nápoje | 1814 | 1819 | 1897 | 1998 | 110,1
| Odievanie a obuv | 318 | 299 | 280 | 318 | 100
dôchodcov | Bývanie, voda, elektr., plyn a iné palivá | 830 | 1055 | 1282 | 1364 | 164,3
| Doprava | 182 | 186 | 179 | 304 | 167
| Rekreácia a kultúra | 264 | 281 | 317 | 300 | 113,6
V % spotrebných výdavkov
| Potraviny a nealko-nápoje | 28,4 | 27,6 | 26,2 | 26,7 | 94,0
| Odievanie a obuv | 9,9 | 8,6 | 8,0 | 8,6 | 86,8
Spolu | Bývanie, voda, elektr., plyn a iné palivá | 12,3 | 14,6 | 16,4 | 17,1 | 139,0
| Doprava | 8,7 | 8,0 | 7,9 | 10,1 | 116,1
| Rekreácia a kultúra | 8,0 | 7,7 | 7,5 | 8,0 | 100,0
| Potraviny a nealko-nápoje | 37,0 | 34,9 | 34,0 | 36,2 | 97,8
| Odievanie a obuv | 6,5 | 5,7 | 5,0 | 5,8 | 89,2
dôchodcov | Bývanie, voda, elektr., plyn a iné palivá | 16,9 | 20,2 | 23,0 | 24,7 | 146,1
| Doprava | 3,7 | 3,7 | 3,2 | 5,5 | 148,6
| Rekreácia a kultúra | 5,4 | 5,4 | 5,7 | 5,4 | 100,0
Zdroj : ŠÚ SR, prepočty  MPSVR SR, OSEIA

Vývoj priemernej mzdy a starobného dôchodku v porovnaní s rokom 1998
										
										Tab. č. 3

Rok

nominálne

Životné náklady 
Index 1998=100

Reálny rast

Index v %

Rozdiel oproti roku 1998  
   v %

Sk

Index
1998=100

Priemerná mzda

1998
1999
2000
2001
2002*

10 003
10 728
11 430
12 365
13 052

100
107,2
114,3
123,6
132,2

100
110,4▲
123,2
131,8
138,3

100
97,1
92,7
93,8
95,5

- 2,9
- 7,3
- 6,2
- 4,5

Starobný dôchodok sólo k 31.12.

1998
1999
2000
2001
2002***

4 490
4 878
5 382
5 782
6 187

100
108,6
119,9
128,8
137,8

100
115,9**
127,7
137,7
155,4

100
93,7
93,8
93,5
95,4

- 6,3
- 6,2
- 6,5
- 4,6

* odhad ŠÚ SR, ** december, *** po valorizácii 7 %    ▲ ŽN zamestnancov
Zdroj: ŠÚ SR, prepočty MPSVR SR, OSEIA

Vývoj reálnej hodnoty čistého peňažného príjmu domácností			Graf č. 1

           
Vývoj priemernej mzdy a starobného dôchodku v porovnaní s rokom 1998
Graf č. 2

II. časť 
Vývoj relácie starobného dôchodku ku mzde a reálnej úrovne starobných dôchodkov

Podmienky a spôsob zvyšovania dôchodkov v súčasnom období ustanovuje zákon    č. 46/1991 Zb. o zvyšovaní dôchodkov v znení neskorších predpisov. Na základe tohto zákona sa  zvyšujú taxatívne vymedzené druhy dôchodkov, a to starobný dôchodok, invalidný dôchodok, čiastočný invalidný dôchodok, dôchodok za výsluhu rokov, vdovský dôchodok a sirotský dôchodok, ak sa podľa údajov vykázaných Štatistickým úradom Slovenskej republiky zvýšili životné náklady aspoň o 10 % alebo priemerná mzda v hospodárstve sa zvýšila aspoň o 5 %, a to najskôr po uplynutí troch mesiacov od predchádzajúceho zvýšenia dôchodkov. Zvýšenie dôchodkov sa určuje pevnou sumou s prihliadnutím na rast životných nákladov a percentuálne s prihliadnutím na rast priemernej mesačnej mzdy v hospodárstve Slovenskej republiky.

Pri určovaní výšky zvýšenia dôchodkov v jednotlivých kalendárnych rokoch (či o pevnú sumu alebo percentuálne) je nevyhnutné prihliadať na finančné možnosti  Sociálnej poisťovne, s cieľom nenarušiť jej rovnováhu príjmov a výdavkov, pretože dôchodky ňou vyplácané a zvyšované sú financované z poistného plateného zákonom určeným okruhom platiteľov poistného.

Relácia starobného dôchodku ku mzde

Tabuľka č. 4 dokumentuje vývoj priemernej výšky starobného dôchodku (sólo) a priemernej výšky starobného dôchodku vrátane dôchodkov krátených pre súbeh od roku 1998 do roku 2001, vývoj priemernej mesačnej nominálnej mzdy zamestnanca hospodárstva Slovenskej republiky a reláciu starobného dôchodku ku mzde.

Tab. č. 4
Roky | Priemerná výška starobného dôchodku bez súčasti v Sk | Priemerná mesačná nominálna mzda zamestnanca hospodárstva SR | Relácia starobného dôchodku ku mzde
| sólo             (na dôchodcu) | vrátane krátených dôchodkov pre súbeh | | sólo                    (na dôchodcu) | vrátane krátených dôchodkov pre súbeh
1998 | 4 490 | 4 181 | 10 003 | 44,9% | 41,8%
1999 | 4 878 | 4 550 | 10 728 | 45,5% | 42,4%
2000 | 5 382 | 5 037 | 11 430 | 47,1% | 44,1%
2001 | 5 782 | 5 411 | 12 365 | 46,8% | 43,8%
2002 | 6 187* | 5 790** | 13 052*** | 47,4% | 44,4%
    * predpokladaná výška priemerného starobného (sólo) dôchodku v prípade 7 % zvýšenia dôchodkov v roku 2002
    ** predpokladaná výška priemerného starobného dôchodku (vrátane krátených dôchodkov pre súbeh) v prípade 7 %    zvýšenia dôchodkov v roku 2002
    *** predpokladaná priemerná mesačná nominálna mzda zamestnanca hospodárstva SR v roku 2002 

Relácia starobného dôchodku (sólo) ku priemernej mesačnej nominálnej mzde zamestnanca hospodárstva SR od roku 1998 do roku 2000 vzrástla o 2,2 % na úroveň     47,1 %, avšak k 31. decembru roku 2001 poklesla o 0,3 percentuálneho bodu na úroveň 46,8 %. Od roku 1998 vzrástla relácia starobného dôchodku (sólo) k priemernej nominálnej mesačnej mzde zamestnanca hospodárstva SR v priemere o 1,9 percentuálneho bodu. 

Vývoj reálnej úrovne starobných dôchodkov

Tabuľka č. 5 dokumentuje priemernú výšku starobného (sólo) dôchodku v Sk, index rastu životných nákladov, výšku zvýšenia starobných dôchodkov a reálnu úroveň starobného (sólo) dôchodku v porovnaní s rokom 1998.

  	          									Tab. č. 5

Roky | Priemerná výška starobného dôchodku (sólo) v Sk | Index nominálneho rastu starobného (sólo) dôchodku | Index rastu životných nákladov | Reálna úroveň starobného dôchodku
1998 | 4 490 | 1 | | 100%
1999 | 4 878 | 1,086 | 1,106 | 98,2%
2000 | 5 382 | 1,103 | 1,120 | 96,8%
2001 | 5 782 | 1,074 | 1,073 | 96,9%
2002 | 6 187* | 1,070 | 1,049** | 98,8%

* predpokladaná výška priemerného starobného (sólo) dôchodku v prípade 7 % zvýšenia dôchodkov v roku 2002
** predpokladaný rast životných nákladov v roku 2002 oproti roku 2001

Na základe tabuľky č. 5 je možné konštatovať, že reálna úroveň dôchodkov (meraná k základni roku 1998) sa od roku 1998 vyvíjala nasledovne: 
-	v roku 1999 sa znížila o 1,8 % a dosiahla úroveň 98,2 % roku 1998, 
-	v roku 2000 sa znížila o ďalších 1,4 % na úroveň 96,8 % roku 1998 a 
-	v roku 2001 vzrástla o 0,1 % na úroveň 96,9 % roku 1998. 
Reálna úroveň dôchodku klesla od roku 1998 do roku 2001 o 3,1%. 
V rokoch 1999 – 2001 sa nepodarilo zachovať reálnu úroveň dôchodkov roku 1998.
V prípade zvýšenia dôchodkov v roku 2002 o 7 % by za predpokladu priemernej ročnej inflácie v roku 2002 na úrovni 4,9 % vzrástla reálna úroveň dôchodkov o 1,9 % a dosiahla by úroveň 98,8 % roku 1998. 

Doložka zlučiteľnosti 
právneho predpisu s právom Európskych spoločenstiev a s právom Európskej únie
 
1. Navrhovateľ právneho predpisu : vláda Slovenskej republiky
2. Názov návrhu právneho predpisu: Zákon o zvýšení dôchodkov v roku 2002,  o úprave dôchodkov priznaných v roku  2003 a o zmene a doplnení niektorých  zákonov v oblasti sociálneho  zabezpečenia
3. V práve Európskej únie nie je problematika návrhu právneho predpisu upravená.  Návrh zákona svojou problematikou nepatrí medzi prioritné  oblasti aproximácie práva uvedené v čl. 70 Európskej dohody o pridružení a svojou problematikou nepatrí medzi priority odporúčané v Bielej knihe. 
    Zo schválených negociačných pozícií nevyplývajú ohľadom predmetu návrhu zákona pre   Slovenskú republiku žiadne záväzky.
4. Problematika návrhu právneho predpisu nie je upravená v práve Európskej únie.
5. Vzhľadom na vnútroštátny charakter problematiky návrhu zákona je vyjadrovanie stupňa  zlučiteľnosti návrhu zákona s právom ES/EÚ bezpredmetné.
6. Gestor: Ministerstvo práce, sociálnych vecí a rodiny Slovenskej republiky
7. Pri príprave návrhu právneho predpisu sa nezúčastnili experti.

B. Osobitná časť

K čl. I
K § 1
	Navrhuje sa zvýšenie (alt. I o  5 %, alt. II o 7,1 %) tých dôchodkov, ktoré podliehajú pravidelnému zvyšovaniu podľa zákona č. 46/1991 Zb. o zvyšovaní dôchodkov v znení neskorších predpisov a ktoré sú taxatívne vymedzené v § 1 uvedeného zákona.
K § 2
	Vzhľadom na spôsob výpočtu dôchodku, ktorý neumožňuje plne zohľadňovať rast miezd, navrhuje sa u dôchodkov priznaných od 1. januára 2003 do 31. decembra 2003 úprava o určené percento a o pevnú sumu tak, aby sa tieto dôchodky dostali približne na úroveň dôchodkov novopriznávaných v roku 2002 a zvýšených podľa tohto zákona.
K § 3
	Upravuje sa spôsob zvýšenia a úpravy vdovských dôchodkov a sirotských dôchodkov tak, aby sa predišlo ich zvýšeniu alebo úprave v prípade, ak boli vymerané z dôchodkov už zvýšených alebo upravených podľa tohto zákona.
K § 4
	Vymedzujú sa ustanovenia osobitného predpisu, a to zákona č. 46/1991 Zb. o zvyšovaní dôchodkov v znení neskorších predpisov, ktorých aplikácia je potrebná v súvislosti so zvýšením dôchodkov a úpravou dôchodkov navrhovaných podľa tohto zákona.
K § 5
	Ustanovuje sa termín, od ktorého zvýšenie dôchodku a úprava dôchodku patrí a lehota na realizáciu doplatku vzniknutého v súvislosti so zvýšením dôchodkov.
K čl. II
K bodom 1 až 5 a 7 až 11	
	V súvislosti s navrhovaným zvýšením dôchodkov (alt. I o 5 %, alt. II o 7,1 %) navrhuje sa toto zvýšenie premietnuť aj do najvyšších výmer starobného dôchodku a invalidného dôchodku. Nepremietnutie realizovaného zvýšenia do najvyšších výmer dôchodkov by spôsobovalo ich postupnú nivelizáciu. 
K bodu 6
	 Za rámec okruhu dôchodkov podliehajúcich pravidelnému zvyšovaniu podľa zákona č. 46/1991 Zb. o zvyšovaní dôchodkov v znení neskorších predpisov navrhuje sa zvýšiť aj sumu vdoveckého dôchodku.
	Vdovecký dôchodok plní v zásade rovnakú funkciu ako vdovský dôchodok. Aj napriek tomu, že jeho výška nie je odvodená od výšky dosahovaných zárobkov, ale je určená pevnou sumou, je odôvodnené, aby sa v jeho výške zohľadnili skutočnosti, ktoré odôvodňujú zvýšenie dôchodkov podliehajúcich pravidelnému zvyšovaniu.
K bodu 12
	V súvislosti so zvýšením sumy vdoveckého dôchodku sa ustanovuje termín, od ktorého patrí tento dôchodok v novej výške a určuje sa lehota, v ktorej Sociálna poisťovňa je povinná realizovať doplatok tohto dôchodku.
K čl. III
	Nadväzne  na  nové  ustanovenie  absolútnej  výmery starobného dôchodku, invalidného dôchodku a úhrnu dôchodku, resp. dôchodkov a zvýšenia dôchodku pre bezvládnosť, navrhuje sa zmeniť najvyššiu výmeru ustanovenú zákonom č. 46/1991 Zb. o zvyšovaní dôchodkov v znení neskorších predpisov, ktorú nesmie presiahnuť starobný dôchodok, invalidný dôchodok, úhrn dôchodku, resp. dôchodkov a zvýšenie dôchodku pre bezvládnosť spolu so zvýšením podľa tohto zákona.

K čl. IV
	Zvýšenie dôchodkov sa navrhuje od 1. júla 2002.